Mai multi turisti straini care fac turul Europei pe biciclete au fost atacati cu pietre de mai multi romi, majoritatea copii, in localitatea salajeana Surduc.

In urma incidentului, unul dintre straini - cetatean canadian - a suferit o fractura la mana.

Purtatorul de cuvant al Inspectoratului de Politie Judetean (IPJ) Salaj, Tincuta Dumuta, a declarat, sambata, ca Politia a inceput o ancheta in cazul unui grup de turisti care fac turul Europei pe biciclete si care au fost atacati cu pietre pe un deal din apropierea localitatii salajene Surduc, pe unde intentionau sa treaca spre comuna Garbau din judetul Cluj.

Potrivit sursei citate, din grup fac parte 19 turisti straini, iar incidentul a avut loc vineri dupa-amiaza, cand o parte dintre ei au fost atacati cu pietre si cu bucati de lemn. Dumuta a sustinut ca turistii au fost atacati de copii romi, cel mai mare dintre ei avand 12 ani, care erau singuri acasa in momentul incidentului. "Cand au aruncat cu pietre copiii erau singuri acasa, parintii fiind la lucru. Este vorba despre cinci copii, cel mai mare avand 12 ani. Noi am aflat de acest caz dupa ce s-a primit un apel la 112. Un agent de politie din Surduc a mers la fata locului sa vada ce s-a intamplat, dar turistii nu pareau sa fie raniti si nu au vrut sa depuna plangere", a spus purtatorul de cuvant al Politiei Salaj.

Aceasta a adaugat ca autoritatile salajene au aflat ulterior, de la ziaristi, ca "odata ajunsi la Cluj-Napoca turistii au mers la spital, unde unul din ei a fost depistat cu o fractura la brat". Unul dintre turistii atacati este Tony Knott, in varsta de 67 de ani, din Canada. Barbatul a fost lovit cu o caramida in bratul stang si a suferit o fractura de brat.

"Mergeam pe marginea drumului, in coloana. Am vazut copii si adulti care pareau ca ne asteapta. Cand am ajuns la 15 pasi de ei, au ridicat o sfoara in mijlocul drumului, care avea inele de fier, undeva cam la un metru inaltime. Noi ne-am oprit, dupa care ne-au atacat. Eu mi-am abandonat bicicleta si au venit dupa mine. Am incercat sa ii alung si sa o salvez pe sotia mea. Erau vreo zece persoane. Aveau in maini pietre si tot felul de lucruri. Eu voiam sa ma ridic si sa imi iau bicicleta. In acel moment m-au atacat din nou. O femeie cu un copil in mana a luat o lopata si m-a atacat din nou.

Unii copii au venit impreuna cu acea femeie. Aveau pietre in maini si au aruncat in mine. Un copil a venit spre mine si a aruncat cu o caramida. Atunci mi-am ridicat bratul sa opresc caramida, sa imi protejez capul, si mi-am rupt mana", afirma canadianul.

Un alt turist, Rick Price, spune ca atacuri similare la adresa unui alt grup de biciclisti din care facea parte au mai avut loc si inainte, cand asupra lor s-a aruncat cu pietre in acelasi loc, tot cu scopul de a le fi furate bagajele .

Grupul de 19 cetateni straini participa la un tur al Europei pe biciclete. Ei au plecat din Sankt Petersburg in 16 august, intentionand sa ajunga la Istanbul.